text: Tyske turister irriterer mange sønderjyder
  15 december 2010 kl. 10.18
  Sønderjyderne mener, at de mest irriterende turister kommer fra Tyskland, fortæller hotelbookingfirmaet Hotels.com.
  1.155 danskere har deltaget i firmaets internet-undersøgelse.
  Hver tredje sønderjyde synes, at tyskerne er de mest irriterende turister.
  28 procent finder svenskerne irriterende, og 24 procent har det svært med englændere.
  Sønderjyderne er også irriteret over deres egne landsmænd.
  11 procent af de sønderjyske turister i udlandet finder deres landsmænd irriterende.
  Sønderjyderne holder derimod meget af turister fra Italien og Norge. De er slet ikke irriterende.
  Undersøgelsen giver ikke svar på, hvorfor sønderjyderne bliver irriterede, når de møder turister i ind- og udland.
  